CELEX: 62018TN0235
Language: hr
Date: 2018-04-06 00:00:00
Title: Predmet T-235/18: Tužba podnesena 6. travnja 2018. – Qualcomm protiv Komisije

4.6.2018   
            
            
               HR
            
            
               Službeni list Europske unije
            
            
               C 190/41
            
         Tužba podnesena 6. travnja 2018. – Qualcomm protiv Komisije
   (Predmet T-235/18)
   (2018/C 190/66)
   Jezik postupka: engleski
   
      Stranke
   
   
      Tužitelj: Qualcomm, Inc. (San Diego, Kalifornija, Sjedinjene Američke Države) (zastupnici: M. Pinto de Lemos Fermiano Rato, M. Davilla i M. English, odvjetnici)
   
      Tuženik: Europska komisija
   
      Tužbeni zahtjev
   
   Tužitelj od Općeg suda zahtijeva da:
   
               —
            
            
               poništi pobijanu odluku;
            
         
               —
            
            
               poništi ili podredno, bitno smanji iznos novčane kazne;
            
         
               —
            
            
               naloži mjere upravljanja postupkom ili mjere izvođenja dokaza navedene u tužbi; i
            
         
               —
            
            
               naloži Europskoj komisiji snošenje troškova.
            
         
      Tužbeni razlozi i glavni argumenti
   
   U prilog osnovanosti tužbe tužitelj ističe sedam tužbenih razloga.
   
               1.
            
            
               Prvi tužbeni razlog, koji se temelji na tome da pobijana odluka sadržava očite postupovne pogreške;
            
         
               2.
            
            
               Drugi tužbeni razlog, koji se temelji na tome da pobijana odluka sadržava očite pogreške u ocjeni, nije obrazložena i iskrivljava dokaze time što je odbačen razlog učinkovitosti iznesen u obranu društva Qualcomm;
            
         
               3.
            
            
               Treći tužbeni razlog, koji se temelji na tome da pobijana odluka sadržava očitu pogrešku koja se tiče prava i očitu pogrešku u ocjeni u dijelu u kojem je utvrđeno da su spornim ugovorima mogli nastati potencijalni protutržišni učinci;
            
         
               4.
            
            
               Četvrti tužbeni razlog, koji se temelji na tome da pobijana odluka sadržava očitu pogrešku u ocjeni u pogledu definicije proizvodne dimenzije i utvrđivanja vladajućeg položaja;
            
         
               5.
            
            
               Peti tužbeni razlog, koji se temelji na tome da pobijana odluka sadržava očitu pogrešku koja se tiče prava i očitu pogrešku u ocjeni i na tome da u njoj nije navedeno obrazloženje u pogledu trajanja navodne povrede;
            
         
               6.
            
            
               Šesti tužbeni razlog, koji se temelji na tome da pobijana odluka sadržava očitu pogrešku u ocjeni prilikom primjene Smjernica o utvrđivanju novčanih kazni i na tome da je njome povrijeđeno načelo proporcionalnosti; i
            
         
               7.
            
            
               Sedmi tužbeni razlog, koji se temelji na tome da pobijana odluka sadržava očitu pogrešku u ocjeni u dijelu u kojem je utvrđena Komisijina nadležnost i učinak na trgovinu između država članica.